钦定古今图书集成/明伦汇编/氏族典/第343卷 > 刘启先
## 钦定古今图书集成/明伦汇编/氏族典/第343卷 > 刘启先

按《山西通志》：“启先，辽州人，孝友素著。崇祯壬申，流寇
逼城，启先见贼众多，归语妾王氏与次女二姐曰：‘万
有不测，尔等当惟吾命是从’。及贼陷城归，呼至城隍
庙前，同投井死。时贼将启先同侄生员永祚系至西
门常金麟家，夜与金麟父子三人密约杀贼。贼将启
先用弓弦拷索，并欲胁从，启先厉声骂贼，声不绝口。”
侄永祚、金麟父子三人，各掇贼手，抢棍将贼击伤数
人。贼众蜂拥，尽被乱刀杀死。